**НАУЧНО-НАСТАВНОМ ВЕЋУ ФИЛОЗОФСКОГ ФАКУЛТЕТА У НИШУ**

Извештај о боравку у Самсуну, Турска у периоду од 10-16.5.2015. године

У периоду од 10-16.5.2015. године, у оквиру програма међу-универзитетске сарадње МЕВЛАНА, који су потписали Универзитет у Нишу и Универзитет 19. Мај, боравила сам у Самсуну, република Турска, у оквиру академске размене наставника, а ради стручног усавршавања.

Током боравка на поменутом Универзитету, сарађивала сам са колегама који предају Историју Османског царства, Историју Европе и Историју Балкана. Управник Департмана за историју Факултета за хуманистичке науке проф. др Мехмет Јавуз Ерлер показао је велико интересовање за мој боравак, као и решеност да га учини истовремено и корисним и занимљивим. Како се бавимо сличним темама, укључио ме је у часове на основним, мастер и докторскиm студијама историје, посвећеним економској и демографској историји Османског царства.

Изузетно љубазан пријем указан ми је и код декана и код ректора, а услови за рад били су изузетни.

Такође љубазношћу и добром вољом колега са Департмана за историју, обишла сам историјске и туристичке знаменитости Самсуна и околине.

Сматам да сам током овог боравка била у прилици да чујем нешто другачија тумачења османске историје, онако како поједине догађаје, личности и институције виде турски историчари-османисти. Свакако, нисмо се у свему сложили, али смо веома отворено дискутовали и размењивали мишљења.

Такође, боравак је био изузетно користан у смислу обављања говорног знања савременог турског језика, те се надам да ћу бити у могућности да и у некој наредној прилици искористим погодности овог програма размене.

С поштовањем,

Др Ема Миљковић, ред. проф.

Департман за историју Филозофског факултета у Нишу